Switserse weermaghoof waarsku teen chaos – praag.co.za
Switserse weermaghoof waarsku teen chaos
Samelewings in Wes-Europa is op die rand van chaotiese geweld wat veroorsaak word deur die ekonomiese ontwrigting, massa-immigrasie en terrorisme.
Dit is nie die siening van 'n randeier nie, maar van die hoof van die Switserse weermag.
Lt.genl André Blattmann het 'n waarskuwing aan die Switsers gerig dat hulle vasteland gevaarlik naby aan ineenstorting is en diegene wat nie reeds wapens besit nie, aangeraai om hulself te bewapen.
Blattmann is die hoof van die gewapende magte en is sedert 1 Maart 2009 al in sy pos. Sy woorde dra gewig in 'n land waar 'n hele paar burgerreferendums teen boerkas en moskees gestem het.
Kommer in Switserland neem toe oor immigrasie en Islamisering.
In die laaste twee Wêreldoorloë, het die Switserse kombinasie van berge en 'n gewapende burgery vir vrede en neutraliteit gesorg, maar in die komende konflik, het Switserland reeds sy eie vyfde kolom.
Volgens Blattman "styg die bedreiging van terreur, hibriede oorloë woed oral in die wêreld; die ekonomiese vooruitsigte is donker en die gevolglike migrasie vloei van ontheemdes en vlugtelinge het onvoorsiene afmetings aangeneem".
"Sosiale onrus kan nie uitgesluit word nie," sê hy. Blattman meen ook dat die woordeskat in die openbare diskoers "gevaarlik aggressief" geraak het.
'n Soortgelyke waarskuwing is dié van Admiraal Chris Parry in 2006, toe hy gesê het dat die kombinasie van immigrasie en Islam sal lei tot 'n "beskawingskrisis op 'n gelyke voet met die val van die Romeinse Ryk".
Parry is deur vyandige joernaliste as die destydse hoof van die Britse gewapende magte, verguis.
Skrywer praagGepubliseer op 4 Januarie 2016 Kategorieë Internasionale nuus, NuusSleutelwoord chaos, Immigrasie, migrante, Switserland, terreur, wapens